PSO nerekomenduoja serologinių kraujo tyrimų naudoti SARS-CoV-2 infekcijai diagnozuoti, nes šiuo metu dar nėra pakankamai duomenų apie jų patikimumą. Jie gali būti naudojami moksliniams arba SARS-CoV-2 infekcijos epidemiologiniams tyrimams. Pagal Pasaulio sveikatos organizacijos (PSO) rekomendacijas, molekuliniai SARS-CoV-2 RNR tyrimai laikomi COVID-19 infekcijos laboratorinės diagnostikos aukso standartu. PGR metodu atliekami tyrimai yra itin jautrūs (tikslumas – 95 proc.) ir specifiški (nustato tik SARS-CoV-2 genomo sekas, nerodo kryžminių reakcijų su kitais koronavirusais).